Landsrettens dom stadfæstet
Ret: Højesteret (3. instans)
Faggruppe: Straffesag — Øvrige straffesager
Sagsemner: Almenskadelige handlinger;
Liv og legeme;

/

42/2019

Anklagemyndigheden

mod

T

23-09-2019

Resumé:  

T fundet skyldig i to forhold af overtrædelse af straffelovens § 240 om medvirken til selvmord og et forhold af
forsøg herpå. Straffen fastsat til 60 dages betinget fængsel

T var ved landsrettens dom fundet skyldig i to forhold af overtrædelse af straffelovens § 240 om medvirken til selvmord og
et forhold af forsøg herpå.  

Sagen angik i første række, om de handlinger, som T efter landsrettens bevisresultat havde foretaget i de tre forhold, var
strafbare som medvirken efter § 240, og om betingelserne for at straffe for forsøg var opfyldt.

I forhold 2 var T i landsretten fundet skyldig i overtrædelse af straffelovens § 240 ved forud for Bs død via en kontakt at
have skaffet medicin til B med viden om, at medicinen skulle bruges til Bs selvmord. I forhold 1 var T fundet skyldig i for-
søg på overtrædelse af § 240 ved via en medtiltalt at have skaffet receptpligtig medicin til A med viden om, at medicinen
skulle bruges til As selvmord, som imidlertid mislykkedes. Højesteret tiltrådte, at Ts handlinger i disse forhold var straf-bare
som medvirken til selvmord efter § 240 henholdsvis som forsøg herpå.
I forhold 3 var T i landsretten fundet skyldig i overtrædelse af straffelovens § 240 ved i mailkorrespondance med C at have
vejledt om metoder til at begå selvmord, hvorved T medvirkede til Cs selvmord ved indtagelse af medicin og place-ring af
en plastikpose lukket sammen med et gummibånd over hovedet. Højesterets flertal tiltrådte, at T ved sin rådgiv-ning havde
foretaget en konkretiseret og væsentlig medvirken til Cs selvmord, og at rådgivningen efter sin karakter ikke var straffri som
følge af, at rådgivningen tog udgangspunkt i en generel vejledning, som lovligt var offentliggjort på en hjemmeside.

Højesterets flertal tiltrådte endvidere, at straffen var fastsat til 60 dages betinget fængsel.

Landsretten var nået til samme resultat.